инспекция от негово име и издава валидационния знак, посочена в параграф 1, за еднокопитните животни, които обичайно пребивават в този животновъден обект, при условие че са спазени следните условия:
 а)животновъдният обект функционира в съответствие с приложимите правила относно идентификацията, регистрацията и проследимостта на еднокопитните животни и прилага мерки за биологична сигурност с цел свеждане до минимум на риска от въвеждане на болести, включени в списъка за еднокопитни животни в Регламент за изпълнение (ЕС) 2018/1882;
 б)животновъдният обект е предмет на чести и надлежно документирани посещения за проверка на здравословното състояние на животните, посочени в член 25 от Регламент (ЕС) 2016/429;
 в)еднокопитните животни, които обичайно и временно се отглеждат в животновъдния обект, подлежат на чести и документирани допълнителни проверки на идентичността, здравни изследвания и ваксинация срещу включени или невключени в списъка болести, извършвани в контекста на посещенията за проверка на здравословното състояние на животните, посочени в буква б), или тъй като тези проверки, изследвания и ваксинации са необходими за използването му при развъждане или при конни спортове и надбягвания;
 г)естественото развъждане в животновъдния обект се извършва само при достатъчно разделяне от други еднокопитни животни, обичайно или временно отглеждани в този животновъден обект.
 3.Валидационният знак, посочен в параграф 1, се вписва в идентификационния документ в съответствие с указанията, предвидени в раздел III от образеца на идентификационен документ за еднокопитни животни, установен в част 1 от приложение II.
 4.Издаването на валидационен знак, посочен в параграф 1, се въвежда в компютърната база данни с позоваване на уникалния код на еднокопитното животно.
 Член 33
 Издаване на лиценза, посочен в член 92, параграф 2, буква б) от Делегиран регламент (ЕС) 2020/688
 1.Националната федерация, която е член на Международната федерация по конен спорт (Fédération Equestre Internationale, FEI) за участие в конни състезания, независимо дали се провеждат на местно, регионално, национално или международно равнище, или компетентният орган за участие в надбягвания, определя правилата и процедурите за подаване на заявление от операторите на регистрирано еднокопитно животно за получаване на лиценз за това еднокопитно животно, както е предвидено в член 92, параграф 2, буква б) от Делегиран регламент (ЕС) 2020/688.
 2.Организациите и органите, посочени в параграф 1, издават лиценза, посочен в същия параграф, само при спазване на следните условия:
 а)еднокопитното животно е регистрирано в съответната организация или орган, посочени в параграф 1, за участие в състезания или надбягвания;
 б)регистрираното еднокопитно животно е идентифицирано чрез разширен идентификационен документ, в който е документирано, че:
 i)еднокопитното животно е било ваксинирано от ветеринарен лекар срещу инфлуенца по конете и, когато е приложимо, срещу други болести, както се изисква от правилата и разпоредбите на организациите, работещи с коне за състезания или надбягвания, включително тези, които не са включени в приложението към Регламент за изпълнение (ЕС) 2018/1882;
 ii)еднокопитното животно е било посетено от ветеринарен лекар най-малко два пъти годишно, в това число за ветеринарни прегледи за ваксинация и за движение към други държави членки или към трети държави;
 iii)еднокопитното животно е било подложено на ветеринарно-здравни изследвания, включително за целите на сертифицирането във връзка с движението към трети държави.
 3.Лицензът се вписва в идентификационния документ в съответствие с